PATVIRTINTA

Molėtų rajono savivaldybės tarybos

2018 m. gruodžio 18 d. sprendimu Nr.

**MOLĖTŲ RAJONO SAVIVALDYBĖS LEIDIMŲ LAIDOTI IŠDAVIMO, LAIDOJIMO, KAPINIŲ LANKYMO, KAPAVIEČIŲ (KAPŲ) IDENTIFIKAVIMO IR LEIDIMO LAIDOTI NEPRIŽIŪRIMOSE KAPAVIETĖSE IŠDAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės leidimų laidoti išdavimo, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse išdavimo tvarkos aprašas (toliau – Tvarkos aprašas) nustato leidimų laidoti išdavimą, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse tvarką.

2. Šiame Tvarkos apraše vartojamos sąvokos atitinka sąvokas, vartojamas Lietuvos Respublikos žmonių palaikų laidojimo įstatyme, Lietuvos Respublikos Vyriausybės 2008 m. lapkričio 19 d. nutarimu Nr. 1207 patvirtintose Kapinių tvarkymo taisyklėse, Leidimo laidoti neprižiūrimose kapavietėse išdavimo tvarkos apraše, Visuomenės ir kapinėse palaidotų asmenų artimųjų giminaičių informavimo apie kapinių panaikinimo tvarkos apraše, Kapinių prižiūrėtojo kaupiamųjų duomenų tvarkymo sąlygų apraše, Kapinių priežiūros organizavimo tvarkos apraše, Lietuvos Respublikos vidaus reikalų ministro 2011 m. rugsėjo 30 d. įsakymu Nr. 1V-725, patvirtintame Nenustatytos tapatybės žmogaus palaikų laidojimo organizavimo tvarkos apraše bei Lietuvos Respublikos nekilnojamojo kultūros paveldo apsaugos įstatyme, Lietuvos Respublikos statybos įstatyme ir kituose teisės aktuose apibrėžtas sąvokas.

3. Šio Tvarkos aprašo nuostatos taikomos tiek, kiek šių teisinių santykių nereglamentuoja Lietuvos Respublikos įstatymai arba kiti teisės aktai.

4. Šio Tvarkos aprašo įgyvendinimo priežiūrą ir kontrolę vykdo Molėtų rajono savivaldybės administracijos seniūnijų seniūnai- seniūnijų teritorijoje, Statybos ir žemės ūkio skyriaus vyr. specialistas- Molėtų miesto teritorijoje.

**II SKYRIUS**

**LAIDOJIMAS KAPINĖSE**

5. Pagal paskirtį kapinės skirstomos į:

5.1. viešąsias;

5.2. konfesines; konfesinės kapinės suteikiamos su tradicinėmis religinėmis bendruomenėmis ar bendrijomis sudarant žemės panaudos sutartį Lietuvos Respublikos žemės įstatymo nustatyta tvarka, arba įstatymų nustatyta tvarka sudarant kitą sutartį, suteikiančią teisę juridinio asmens teises turinčiai religinei bendruomenei ar bendrijai laidoti kapinėse (ar kapinių dalyje) ir sutartyje nustatyta tvarka organizuoti jų priežiūrą. Kai konfesinių kapinių prižiūrėtoju juridinio asmens teises turinti religinė bendruomenė ar bendrija (toliau vadinama – religinė bendruomenė ar bendrija) pagal darbo sutartį paskiria fizinį asmenį, ši religinė bendruomenė ar bendrija yra atsakinga už Lietuvos Respublikos žmonių palaikų laidojimo įstatyme, šiame Tvarkos apraše ir kituose teisės aktuose kapinių prižiūrėtojui nustatytų reikalavimų laikymąsi. Laidojimo ir kapinių lankymo tvarką konfesinėms kapinėms nustato atitinkama religinė bendruomenė ar bendrija. Kol religinė bendruomenė ar bendrijanenustatė laidojimo ir kapinių lankymo tvarkos ir neinformavo savivaldybės, konfesinėse kapinėse laikomasi iki jų perdavimo buvusios laidojimo ir kapinių lankymo tvarkos.

6. Pagal statusą kapinės skirstomos į:

6.1. neveikiančias; kapinės priskiriamos neveikiančioms, jeigu jose negalimi nauji laidojimai dėl nustatytų visuomenės sveikatos saugos, kultūros paveldo apsaugos ar aplinkosaugos reikalavimų. Apie kapinių priskyrimą neveikiančioms savivaldybė praneša vietinėje spaudoje, be to, informacija skelbiama kapinių informacinėje lentoje.

6.2. riboto laidojimo; kapinės priskiriamos riboto laidojimo kapinėms, jeigu jose nėra vietos naujoms kapavietėms formuoti, tačiau galima laidoti esamose (kur jau palaidota) kapavietėse, formuojant naujus kapus arba pakartotinai laidojant į jau esamus. Laidojant į Kultūros vertybių registrą įrašytose riboto laidojimo kapinėse, reikia Kultūros paveldo departamento teritorinio padalinio pritarimo.

6.3. veikiančias; veikiančioms kapinėms priskiriamos kapinės, kur gali būti formuojamos naujos kapavietės, formuojami nauji kapai, pakartotinai laidojama esamuose kapuose.

7. Kapinės priskiriamos neveikiančioms, riboto laidojimo arba veikiančioms, išskyrus naujas kapines, kurios priskiriamos veikiančioms (ir tai nurodoma jų steigimo dokumentuose), savivaldybės tarybos sprendimu, suderinus su Kultūros paveldo departamento prie Kultūros ministerijos (toliau – Kultūros paveldo departamentas) teritoriniu padaliniu ir Nacionaliniu visuomenės sveikatos centru prie Sveikatos apsaugos ministerijos (toliau – Nacionalinis visuomenės sveikatos centras). Jeigu kapines planuojama priskirti neveikiančioms dėl nustatytų aplinkosaugos reikalavimų, reikia suderinti su Aplinkos apsaugos departamentu. Suinteresuotos institucijos derinimą pateikia ar atsisako derinti per 10 darbo dienų nuo prašymo derinti gavimo dienos. Jei suinteresuota institucija per šį terminą atsakymo dėl derinimo/nederinimo nepateikia, laikoma, kad kapinių statuso pakeitimui pritaria. Kai savivaldybės tarybos priimtu sprendimu kapinių statusas pasikeičia, savivaldybės taryba per 7 darbo dienas raštu informuoja apie tai Kultūros paveldo departamentą.

8. Sprendimą dėl draudimo laidoti veikiančiose arba riboto laidojimo kapinėse arba jų dalyje savivaldybės administracijos direktorius priima per 3 darbo dienas, gavęs Nacionaliniam visuomenės sveikatos centrui pavaldžios teritorinės įstaigos siūlymą. . Apie priimtą sprendimą savivaldybės administracijos direktorius, juridinis asmuo savivaldybės paskirtas prižiūrėti kapines (toliau – Kapinių prižiūrėtojas) arba seniūnijų seniūnai per 3 darbo dienas nuo sprendimo priėmimo skelbia kapinių informacinėje lentoje ir savivaldybės interneto svetainėje. Jeigu priimamas sprendimas dėl draudimo laidoti visoje veikiančių ar riboto laidojimo kapinių teritorijoje, joms turi būti nustatytas neveikiančių kapinių statusas.

9. Naujos kapinės steigiamos ir esamų kapinių ribos keičiamos vadovaujantis Lietuvos Respublikos žmonių palaikų laidojimo įstatymu, Lietuvos Respublikos teritorijų planavimo įstatymu, taip pat pagal parengtus teritorijų planavimo dokumentus ir kitų teisės aktų nustatyta tvarka.

**III SKYRIUS**

**LEIDIMŲ LAIDOTI IR SKIRTI KAPAVIETĘ IŠDAVIMAS IR MIRUSIŲJŲ LAIDOJIMAS**

10. Savivaldybės teritorijoje rašytinius leidimus laidoti pagal Kapinių tvarkymo taisyklių, patvirtintų Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, Tvarkos aprašo 1 priede nustatytą formą išduoda: Molėtų miesto kapinėse –Kapinių prižiūrėtojas, rajono seniūnijos teritorijoje esančiose kapinėse – seniūnas arba jo įgaliotas asmuo.

11. Leidimai laidoti išduodami nedelsiant, bet ne vėliau kaip kitą darbo dieną.

12. Leidimas laidoti išduodamas laidojančiajam asmeniui pateikus rašytinį prašymą ir medicininį mirties liudijimą ar sveikatos apsaugos ministro patvirtintos formos medicinos dokumentų išrašą, jeigu norima laidoti žmogaus vaisių (vaisius) iki 22-os nėštumo savaitės.

13. Leidimai laidoti išduodami ir kapinėse kapavietės skiriamos neatlygintinai.

14. Laidoti mirusiuosius leidžiama kiekvieną dieną nuo 9 val. iki 18 val.

15. Pirmąją šv. Kalėdų ir pirmąją šv. Velykų dieną nelaidojama. Kapinių prižiūrėtojas ar seniūnai, įvertinę situaciją vietoje, gali išduoti leidimą laidoti šiomis dienomis.

16. Laidoti žmogaus palaikus galima ne anksčiau kaip po 24 valandų nuo to momento, kai buvo konstatuota mirtis, jeigu tokiu būdu neignoruojami mirusiojo ar jo artimųjų asmenų religiniai įsitikinimai.

17. Pakartotinai laidoti žmogaus palaikus kape, kuriame jau yra palaidoti žmogaus palaikai, galima ne anksčiau kaip pasibaigus kapo ramybės laikotarpiui, t. y. po 25 metų.

18. Neatpažinto žmogaus palaikus galima laidoti tik gavus raštišką prokuroro leidimą.

19. Neveikiančiose kapinėse mirusiųjų palaikai nelaidojami.

20. Žmogaus palaikams, įskaitant balzamuotus ir kremuotus, laidoti, atsižvelgiant į laidojančio asmens prašymą, skiriama kapavietė neatlygintinai arba niša kolumbariume (jeigu jis yra), arba kremuotus žmogaus palaikus leidžiama išbarstyti kapinėse esančiame pelenų barstymo lauke. Skiriamos kapavietės dydis vienam kapui – 3,75 kv. metro (1,5x2,5), keliems kapams (šeimos kapavietė) – 7 kv. metrai (2,8x2,5) arba pagal kapinių planą – kitokio dydžio. Kremuotiems palaikams urnoje gali būti skiriama mažesnių matmenų kapavietė kapinėse numatytose vietose.

Leidimas išbarstyti kremuotus žmogaus palaikus kapinėse esančiame pelenų barstymo lauke (jeigu toks yra) išduodamas, jeigu negauta rašytinių pranešimų, kad tai prieštarauja asmens, kurio kremuotus palaikus norima išbarstyti, išreikštai, jam esant gyvam, valiai.

21. Kapo duobės, kurioje laidojami žmogaus palaikai, gylis turi būti ne mažesnis kaip 2 metrai; kapo duobės, kurioje laidojami kremuoti žmogaus palaikai su urna arba kapsule, arba išberiant juos į kapo duobę, – ne mažesnis kaip 1 metras.

22. Palaidojus kape įrengiamas kapo vietą žymintis laikinas ženklas, kuriame nurodomas mirusiojo vardas, pavardė, gimimo ir mirties datos.

23. Veikiančiose kapinėse kapavietės skiriamos pagal kapinių planą eilės tvarka. Kapinių prižiūrėtojas ar seniūnijos seniūnas gali išduoti leidimą laidoti ne pagal kapinių planą, gavęs motyvuotą mirusiojo artimų prašymą, laidojant žymius, nusipelniusius savivaldybei ar valstybei žmones, su atitinkamos kompetentingos institucijos raštu, pažyma ir pan., patvirtinančiais asmens nuopelnus. Kiekvienas mirusysis laidojamas atskirame kape, išskyrus teisės aktuose numatytus atvejus, kuomet leidžiama laidoti pakartotinai.

24. Pakartotinai laidoti žmogaus palaikus kape, kuriame jau yra palaidoti žmogaus palaikai, galima ne anksčiau kaip pasibaigus kapo ramybės laikotarpiui (ne mažiau kaip po 25 metų).

25. Naujas kapas esamoje kapavietėje formuojamas tik tuo atveju, jeigu kapavietė turi aiškias (pažymėtas) ribas. Formuojant naują kapą esamoje kapavietėje arba laidojant kape pakartotinai, kapavietės ribas leidžiama pakeisti tik tuo atveju, jeigu toks pakeitimas būtinas laidojimui, galimas pagal kapinių planą ir tik tiek, kiek tai būtina laidojimui. Kapavietės ribas išplėsti leidžiama išimtinai tik jeigu toks pakeitimas būtinas laidojimui ir tik jeigu toks pakeitimas galimas pagal kapinių planą. Sprendimą leisti / neleisti pakeisti kapavietės ribas priima leidimą laidoti išduodantis asmuo šio leidimo išdavimo metu. Įrašytų į Kultūros vertybių registrą kapaviečių ribos nustatomos ir keičiamos Lietuvos Respublikos nekilnojamojo kultūros paveldo apsaugos įstatymo nustatyta tvarka

**IV SKYRIUS**

**NENUSTATYTOS TAPATYBĖS ŽMOGAUS PALAIKŲ LAIDOJIMAS**

26. Nenustatytos tapatybės žmogaus palaikai laidojami tik gavus raštišką prokuroro leidimą.

27. Nenustatytos tapatybės žmogaus palaikai laidojami Molėtų rajono savivaldybės administracijos direktoriaus nustatytose vietose iš savivaldybės viešųjų kapinių tam tikslui skirtoje teritorijoje.

28. Sprendimą laidoti nenustatytos tapatybės žmogaus palaikus ir skirti kapavietę priima Molėtų rajono savivaldybės administracijos direktorius, Kapinių prižiūrėtojas arba jo paskirtas seniūnijos (kurios teritorijoje laidojami nenustatytos tapatybės žmogaus palaikai) seniūnas, arba seniūnijos (kurios teritorijoje laidojami nenustatytos tapatybės žmogaus palaikai) seniūno įgaliotas darbuotojas.

29. Rašytinį sprendimą laidoti ir skirti kapavietę (Tvarkos aprašo 2 priedas), vadovaujantis šio Tvarkos aprašo nuostatomis, išduoda Kapinių prižiūrėtojas arba paskirtas seniūnijos (kurios teritorijoje laidojami nenustatytos tapatybės žmogaus palaikai) seniūnas arba seniūnijos (kurios teritorijoje laidojami nenustatytos tapatybės žmogaus palaikai) seniūno įgaliotas darbuotojas (toliau - savivaldybės administracijos atstovas).

30. Laidojant nenustatytos tapatybės žmogaus palaikus, turi dalyvauti savivaldybės administracijos atstovas.

31. Palaidojus nenustatytos tapatybės žmogaus palaikus, savivaldybės administracijos atstovas surašo nenustatytos tapatybės žmogaus palaikų palaidojimo aktą (Tvarkos aprašo 3 priedas).

32. Nenustatytos tapatybės žmogaus palaikų palaidojimo aktą pasirašo savivaldybės administracijos atstovas, laidojimo paslaugų teikėjas arba jo atstovas ir kapinių prižiūrėtojas arba jo atstovas. Nenustatytos tapatybės žmogaus palaikų palaidojimo akto kopiją savivaldybės administracijos atstovas pateikia leidimą laidoti nenustatytos tapatybės žmogaus palaikus davusiam prokurorui.

33. Ant nenustatytos tapatybės žmogaus kapo pritvirtinama lentelė, kurioje nurodomi kapavietės numeris, palaikų palaidojimo data. Užrašai ant lentelės turi būti nenusiplaunantys.

34. Prokuroro leidimas laidoti nenustatytos tapatybės žmogaus palaikus, sprendimas laidoti ir skirti kapavietę nenustatytos tapatybės žmogaus palaikams laidoti, palaikų palaidojimo aktas saugomi seniūnijoje (kurios teritorijoje laidojami nenustatytos tapatybės žmogaus palaikai), atsakingoje už laidojimo paslaugų organizavimą Lietuvos Respublikos dokumentų ir archyvų įstatymo nustatyta tvarka.

35. Duomenis apie palaidotus nenustatytos tapatybės žmogaus palaikus registruoja kapinių prižiūrėtojas Nenustatytos tapatybės žmogaus palaikų laidojimo registravimo žurnale (Tvarkos aprašo 4 priedas).

**V SKYRIUS**

**KAPINIŲ PRIEŽIŪRA**

36. Tvarką ir švarą kapinėse palaiko seniūnijos seniūnas arba Kapinių prižiūrėtojas.

37. Už kapavietės priežiūrą atsakingas laidojantis asmuo, kurio prašymu išduotas leidimas laidoti ir skirta kapavietė, arba asmuo, apie kurį šio Tvarkos aprašo 38 punkte nustatyta tvarka pranešta seniūnijos seniūnui arba Kapinių prižiūrėtojui, arba asmuo, kuriam Tvarkos aprašo nustatyta tvarka suteikta teisė prižiūrėti neprižiūrimą kapavietę, jeigu toks yra (toliau šiame punkte – atsakingas asmuo). Atsakingo asmens duomenis (fizinio asmens vardą, pavardę, adresą, telefono numerį; juridinio asmens pavadinimą, teisinę formą, kodą, buveinę, telefono numerį) seniūnijos seniūnas arba Kapinių prižiūrėtojas įrašo laidojimų ir kapaviečių statinių registravimo žurnale (toliau – žurnalas). Seniūnijos seniūnas arba Kapinių prižiūrėtojas atsakingus asmenis supažindina su šiomis taisyklėmis ir savivaldybės arba religinės bendruomenės ar bendrijos nustatyta laidojimo ir kapinių lankymo tvarka. Atsakingas asmuo turi prižiūrėti kapavietę, kad ji būtų tvarkinga. Atsakingas asmuo privalo pašalinti pažeidimus ar atlyginti žalą, kuriuos jis, įrengdamas kapo paminklą, antkapį ar atlikdamas kitus kapavietės priežiūros darbus, padarė kapinėms, kitoms kapavietėm ar kitiems statiniams. Nekilnojamojo kultūros paveldo objektams padaryti pažeidimai ir žala atlyginami Lietuvos Respublikos nekilnojamojo kultūros paveldo apsaugos įstatymo nustatyta tvarka.

38. Jeigu asmuo, įrašytas žurnale atsakingu už kapavietės priežiūrą, miršta arba dėl kitų priežasčių negali rūpintis kapavietės priežiūra, jo giminaičiai, sutuoktinis (-ė) arba (ir) kapavietėje palaidotų mirusiųjų giminaičiai ir sutuoktinis (-ė) turi susitarti, kas bus atsakingas už kapavietės priežiūrą, ir raštu (Tvarkos aprašo 5 priedas) apie tai pranešti seniūnijos seniūnui arba Kapinių prižiūrėtojui, nurodydami keistinus už kapavietės priežiūrą atsakingo asmens duomenis, nurodytus šio Tvarkos aprašo 37 punkte. Jeigu asmuo, kuriam suteikta teisė prižiūrėti neprižiūrimą kapavietę, miršta arba dėl kitų priežasčių negali prižiūrėti neprižiūrimos kapavietės, jo giminaičiai ir (ar) sutuoktinis (-ė) turi susitarti, kas bus atsakingas už neprižiūrimos kapavietės priežiūrą, ir raštu apie tai pranešti seniūnijos seniūnui arba Kapinių prižiūrėtojui, nurodydami keistinus už kapavietės priežiūrą atsakingo asmens duomenis.

39. Už žymių žmonių kapaviečių priežiūrą, kurių nebėra kam prižiūrėti, t.y. neturėjo arba mirę vaikai, artimieji, giminės, atsako kapinių prižiūrėtojas.

40. Statant ir (ar) rekonstruojant statinius kapavietėje, įrengiant kitus kapavietės objektus, privaloma suderinti su seniūnijos seniūnui arba Kapinių prižiūrėtojui. Už kapavietės priežiūrą atsakingas asmuo privalo pranešti apie tai seniūnijos seniūnui arba Kapinių prižiūrėtojui, o šis žurnale įrašo kapavietės statinių statymo ir (ar) rekonstravimo, kitų kapavietės objektų įrengimo datas. Norint statyti, rekonstruoti ar remontuoti kapo paminklus, antkapius ir kitus kapavietės statinius į Kultūros vertybių registrą įrašytose kapinėse, reikia Kultūros paveldo departamento teritorinio padalinio pritarimo.

41. Paminklas turi būti pastatytas su įtvirtinimu tarp paminklo pamato ir paminklo.

42. Atsakingas už kapavietės priežiūrą asmuo privalo pašalinti pažeidimus ar atlyginti žalą, kuriuos jis, įrengdamas kapo paminklą, antkapį ar atlikdamas kitus kapavietės priežiūros darbus, padarė kapinėms, kitoms kapavietėms ar kitiems statiniams.

43. Kapavietėje laidoti kitų asmenų palaikus leidžiama tik esant rašytiniam atsakingo už kapavietės priežiūrą asmens sutikimui.

44. Kapinių prižiūrėtojai, o nesant jiems – seniūnijų seniūnai, aprūpina kapines informaciniais stendais ar informacinėmis lentomis, įrengiamomis prie įėjimo į kapines, kuriose užrašomas kapinių pavadinimas ir statusas, kapinių prižiūrėtojo duomenys (juridinioasmensar kitos organizacijos, buveinė, darbuotojų, į kuriuos galima kreiptis informacijos, vardai, pavardės, telefonų numeriai, darbo laikas; fizinio asmens vardas, pavardė, telefono numeris, darbo laikas), laikas, kada kapinėse galima laidoti ir jas lankyti, kapinių schema ir kita informacija. Jeigu kapinėse yra į Kultūros vertybių registrą įrašytų kultūros paveldo objektų, šie objektai nurodomi informacinėje lentoje, o kapinių schemoje pažymimos jų buvimo vietos.

45. Kapinėse augantys želdiniai prižiūrimi ir tvarkomi pagal Lietuvos Respublikos želdynų įstatymo ir kitų želdinių tvarkymą reglamentuojančių teisės aktų reikalavimus.

**VI SKYRIUS**

**KAPAVIEČIŲ PRIPAŽINIMO NEPRIŽIŪRIMOMIS IR JŲ PRIEŽIŪROS ORGANIZAVIMO TVARKA**

46. Seniūnijos seniūnas arba Kapinių prižiūrėtojas, nustatęs, kad kapavietė, išskyrus kapavietes, įrašytas į Kultūros vertybių registrą, neprižiūrima ilgiau kaip metus, raštu įspėja už jos priežiūrą atsakingą asmenį, kad būtina ją sutvarkyti ir nurodo kapavietės nesutvarkymo pasekmes. Jeigu per metus nuo įspėjimo įteikimo dienos kapavietė nesutvarkoma, Seniūnijos seniūnas arba Kapinių prižiūrėtojas per 5 darbo dienas raštu informuoja Savivaldybės administracijos direktorių, apie galbūt neprižiūrimą kapavietę ir pateikia jos duomenis (jeigu žinomi): kapinių pavadinimą, kvartalo numerį, kapavietės numerį, kapavietėje palaidotų asmenų vardus, pavardes, laidojimo datas, žmogaus palaikų paskutinio laidojimo kapavietėje datą, nustatytą kapo ramybės laikotarpį, kapavietės matmenis, palaidotų kapavietėje žmonių palaikų skaičių, kapavietės statinius, jų pastatymo ir rekonstravimo datas.

47. Savivaldybės administracijos direktoriaus gauti duomenys apie galbūt neprižiūrimą kapavietę per 5 darbo dienas paskelbiami Savivaldybės interneto svetainėje.

48. Savivaldybės administracijos direktoriaus sudaryta Neprižiūrimų kapaviečių pripažinimo ir kapaviečių (kapų) identifikavimo komisija (toliau – Komisija) priima sprendimą dėl kapavietės pripažinimo neprižiūrima kapaviete ne anksčiau kaip po 2 metų ir ne vėliau kaip po 3 metų nuo duomenų apie galbūt neprižiūrimą kapavietę paskelbimo Savivaldybės interneto svetainėje dienos, apžiūrėjusi kapavietę ne rečiau kaip 3 kartus per metus ir ne dažniau kaip kas 3 mėnesius, posėdyje balsų dauguma, jeigu Komisija nustatė ne mažiau kaip dvi iš šių aplinkybių:

48.1. nėra duomenų nustatyti, kas ir kada buvo palaidotas;

48.2. kapavietės statiniai (paminklai, antkapiai, tvorelės ir pan.) yra suirę, apleisti arba jų visiškai nėra;

48.3. aptvėrimas suiręs arba jo nėra;

48.4. kapavietė apaugusi žolėmis, netvarkoma.

49. Pripažintų neprižiūrimomis kapaviečių duomenys ir sprendimo dėl jų pripažinimo neprižiūrimomis priėmimo data per 3 darbo dienas nuo Komisijos sprendimo priėmimo pateikiama seniūnijos seniūnui arba Kapinių prižiūrėtojui, vykdančiam kapinių priežiūrą ir paskelbiama Savivaldybės interneto svetainėje, nurodant duomenų paskelbimo datą. Komisija sudaro visų pripažintų neprižiūrimomis kapaviečių sąrašą ir teikia tvirtinti Savivaldybės administracijos direktoriui.

50. Pripažintų neprižiūrimomis kapaviečių priežiūrą organizuoja savivaldybė. Asmenys, pageidaujantys prižiūrėti neprižiūrimą kapavietę, per 20 darbo dienų nuo sprendimo dėl kapavietės pripažinimo neprižiūrima paskelbimo interneto svetainėje, raštu kreipiasi į Savivaldybės administracijos direktorių ar jo įgaliotą asmenį, nurodydami pageidaujamos prižiūrėti neprižiūrimos kapavietės duomenis, paskelbtus interneto svetainėje. Seniūnijos seniūnas arba Kapinių prižiūrėtojas priima sprendimą dėl neprižiūrimų kapaviečių priežiūros per 20 darbo dienų nuo šiame punkte nustatyto termino pabaigos, teikdamas pirmenybę kapavietėje palaidotų asmenų giminaičiams ir (ar) tose kapinėse, kuriose yra kapavietė, palaidotų asmenų giminaičiams, ir apie tai informuoja pareiškėjus per 3 darbo dienas nuo sprendimo priėmimo. Jeigu per prašymų prižiūrėti neprižiūrimą kapavietę pateikimo terminą prašymų negaunama, sprendimas dėl šios kapavietės priežiūros priimamas per 20 darbo dienų po to, kai toks prašymas gaunamas.

51. Asmuo, kuriam suteikta teisė prižiūrėti neprižiūrimą kapavietę, gali gauti leidimą laidoti joje seniūnijos seniūnui arba Kapinių prižiūrėtojui, pateikus medicininį mirties liudijimą ar sveikatos apsaugos ministro patvirtintos formos medicinos dokumentų išrašą, jei norima laidoti žmogaus vaisių (vaisius) iki 22-os nėštumo savaitės, ir rašytinį prašymą išduoti leidimą laidoti. Prašyme pažymima, kuriose kapinėse esančioje pripažintoje neprižiūrima kapavietėje pageidaujama gauti leidimą laidoti, ir nurodomas savivaldybės vykdomosios institucijos ar jos įgalioto asmens sprendimas, konfesinėse kapinėse – religinės bendruomenės ar bendrijos sprendimas, suteikęs teisę prižiūrėti neprižiūrimą kapavietę. Leidimas laidoti neprižiūrimoje kapavietėje išduodamas, jeigu pagal Kapinių tvarkymo taisykles joje galima laidoti ir praėjo ne mažiau kaip 25 metai nuo kapo ramybės laikotarpio pabaigos.

**VII SKYRIUS**

**KAPINIŲ LANKYMAS**

52. Kapinėse leidžiama lankytis visais metų laikais šviesiu paros metu. Lapkričio 1 d. – Visų Šventųjų dieną – ir lapkričio 2 d. – Vėlinių dieną – lankymo laikas neribojamas.

53. Kapinių teritorijoje draudžiama:

53.1. važinėti transportu, išskyrus atvejus, kai reikia važiuoti kapinių prižiūrėtojo transportui ir kai reikia atvežti statybines medžiagas, paminklus, antkapius bei neįgalius asmenis ir senyvo amžiaus žmones;

53.2. ganyti gyvulius ir vaikščioti su šunimis;

53.3. statyti suoliukus, kitą įrangą praėjimuose tarp kapų;

53.4. šiukšlinti, mindžioti veją ir gėlynus, laužyti medžius ir krūmus, skinti ar imti gėles, imti smėlį ir žemę ne tam skirtose vietose, gadinti kapinių ir kapų statinius, deginti šiukšles arba jas išmesti ne tam skirtose vietose, trikdyti rimtį ir pažeisti viešąją tvarką;

53.5. klijuoti ar kitaip tvirtinti skelbimus ar kitokią informaciją ant medžių, stulpų, tvorų, pastatų ar statinių bei kitose šiam tikslui nenumatytose vietose.

54. Gyventojai, kurių sodybos yra greta kapinių, privalo laikytis gyvūnų (kačių, šunų, vištų ir kt. ) laikymo taisyklių ir užtikrinti jų nepatekimo į kapines.

**VIII SKYRIUS**

**KAPAVIEČIŲ (KAPŲ) IDENTIFIKAVIMAS**

55. Asmenys, norintys identifikuoti kapinėse artimųjų giminaičių, sutuoktinio (-ės) kapą ir tapatybę jame palaidotų asmenų, kurių palaidojimo vietą žyminčių kapo paminklų, užrašų ant paminklų ar duomenų kapinių žurnale neišlikę, turi:

55.1. pateikti rašytinį prašymą Savivaldybės administracijos direktoriui (Tvarkos aprašo 6 priedas);

55.2. prašyme nurodyti giminystės ryšius ir jiems žinomas aplinkybes, dėl kurių neišlikę duomenų apie kapą;

55.3. pateikti visus turimus duomenis apie kapavietę (kapą) ir joje (jame) palaidotus asmenis, prie prašymo pridėti asmens pagrįstumą įrodančius dokumentus (išrašus iš bažnytinių mirimų knygų, civilinės metrikacijos įstaigų ar seniūnijų seniūnų išduotus mirties liudijimus, nuotraukas ir kt.).

56. Sprendimą dėl kapavietės (kapo) identifikavimo per 20 darbo dienų nuo prašymo pateikimo pagal pateiktą medžiagą ir apžiūrėjusi kapavietę (kapą) priima Komisija posėdyje balsų dauguma. Šiuo atveju palaidoto asmens tapatybei nustatyti ekshumacija ir biologiniai-medicininiai tyrimai neatliekami. Sprendimas dėl kapavietės (kapo) identifikavimo į Kultūros vertybių registrą įrašytose kapinėse derinamas su Kultūros paveldo departamentu. Apie Komisijos priimtą sprendimą Savivaldybės administracijos direktorius per 5 darbo dienas raštu informuoja prašymą pateikusį asmenį ir seniūnijos seniūną arba Kapinių prižiūrėtojui, kuris identifikuotos kapavietės (kapo) duomenis įrašo žurnale, jeigu priimant sprendimą buvo identifikuota kapavietė (kapas). Jeigu kapavietė (kapas) yra į Kultūros vertybių registrą įrašytose kapinėse, papildomai informuojamas Kultūros paveldo departamentas.

**IX SKYRIUS**

**BAIGIAMOSIOS NUOSTATOS**

57. Paskyrus kitus asmenis, atsakingus už leidimų laidoti išdavimą savivaldybės teritorijoje, buvę atsakingi asmenys pagal perdavimo ir priėmimo aktą perduoda visus dokumentus, susijusius su leidimų laidoti išdavimu.

58. Kitus kapinių tvarkymo klausimus, nenumatytus Kapinių tvarkymo taisyklėse, Leidimo laidoti neprižiūrimose kapavietėse išdavimo tvarkos apraše, Kapinių prižiūrėtojo kaupiamų duomenų tvarkymo sąlygų apraše, Kapinių priežiūros organizavimo tvarkos apraše, patvirtintuose Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, ir šiame Tvarkos apraše, sprendžia Savivaldybės administracijos direktorius ir atitinkamos seniūnijos seniūnas.

59. Už šio Tvarkos aprašo pažeidimus taikoma administracinė atsakomybė. Administracinė nuobauda neatleidžia fizinio ar juridinio asmens nuo prievolės laikytis šio Tvarkos aprašo ir pašalinti esantį pažeidimą.

\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės leidimų laidoti išdavimo, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse išdavimo tvarkos aprašo

1 priedas

**(Leidimo laidoti forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dokumento sudarytojo pavadinimas)

**LEIDIMAS LAIDOTI**

**\_\_\_\_\_\_\_\_\_\_\_\_\_\_\_** Nr. **\_\_\_\_\_\_\_\_\_**

(data)

\_\_\_\_\_\_\_\_\_\_\_\_\_\_

(sudarymo vieta)

Atsižvelgiant į \_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_\_\_\_ gautą \_\_\_\_\_\_\_\_\_\_\_\_\_

(prašymo gavimo data) (gavimo registracijos numeris) (laidojančio asmens:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prašymą ir

fizinio asmens vardas ir pavardė, adresas; juridinio asmens pavadinimas, buveinė, teisinė forma)

pateiktą medicininįmirties \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ liudijimą,

(medicininiomirties liudijimo data ir numeris)

leidžiama laidoti mirusįjį asmenį:

Pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mirties data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kapinių pavadinimas \_\_\_\_\_\_\_\_\_\_\_\_\_\_\_\_\_\_\_\_\_

Kvartalo numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kapavietės numeris \_\_\_\_\_\_\_\_\_\_\_\_\_\_\_\_\_\_\_\_\_\_

Kapavietės dydis \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(leidimą išdavusio asmens (parašas) (vardas ir pavardė)

pareigų pavadinimas)

Pritariama leidimui laidoti riboto laidojimo kapinėse\*.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Kultūros paveldo departamento prie Kultūros ministerijos teritorinio padalinio pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(pritarimą išdavusio asmens (parašas) (vardas ir pavardė)

pareigų pavadinimas)

–––––––––––––––––––––

\*Kultūros paveldo departamento prie Kultūros ministerijos teritorinio padalinio pritarimo reikia laidojant į Kultūros vertybių registrą įrašytose riboto laidojimo kapinėse.

Molėtų rajono savivaldybės leidimų laidoti išdavimo, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse išdavimo tvarkos aprašo

2 priedas

(Sprendimo laidoti ir skirti kapavietę forma)

**Sprendimas laidoti nenustatytos tapatybės žmogaus palaikus**

**ir skirti kapavietę**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

Data Nr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Savivaldybės pavadinimas

|  |  |
| --- | --- |
| Atsižvelgiant į |  |
|  | leidimą, išduotą |  | Nr. |  | , |

( prokuratūros pavadinimas, prokuroro vardas, pavardė) (data)

priimtas sprendimas palaidoti nenustatytos tapatybės žmogaus palaikus \_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |

(kapinių pavadinimas, kapinių kvartalo ir kapavietės numeris)

|  |  |  |  |  |
| --- | --- | --- | --- | --- |
|  |  |  |  |  |

(sprendimą priėmusio asmens pareigų pavadinimas) (parašas) (vardas, pavardė)

Molėtų rajono savivaldybės leidimų laidoti išdavimo, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse išdavimo tvarkos aprašo

3 priedas

(Nenustatytos tapatybės žmogaus palaikų laidojimo akto forma)

**Nenustatytos tapatybės žmogaus palaikų palaidojimo**

**aktas**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Savivaldybės pavadinimas Data

Vykdant\_\_\_\_\_\_\_\_\_\_\_\_\_\_ sprendimą \_\_\_\_\_\_\_\_\_ laidoti nenustatytos tapatybės žmogaus

(data) (numeris)

palaikus ir skirti kapavietę, priimtą, gavus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prokuratūros pavadinimas, prokuroro vardas, pavardė)

leidimą, išduotą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(leidimo išdavimo data ir numeris)

|  |
| --- |
|  |

(kapinių pavadinimas, kapinių kvartalo ir kapavietės numeris)

palaidoti nenustatytos tapatybės \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(palaidoto žmogaus lytis, apytikslis amžius)

žmogaus palaikai rasti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(palaikų radimo data, vieta)

Medicininis mirties liudijimas išduotas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos, išdavusios medicininio mirties liudijimą, pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(medicininio mirties liudijimo data ir numeris)

|  |  |  |  |  |
| --- | --- | --- | --- | --- |
|  |  |  |  |  |

(savivaldybės administracijos atstovas) (parašas) (vardas, pavardė)

|  |  |  |  |  |
| --- | --- | --- | --- | --- |
|  |  |  |  |  |

(laidojimo paslaugų teikėjas arba jo atstovas) (parašas) (vardas, pavardė)

|  |  |  |  |  |
| --- | --- | --- | --- | --- |
|  |  |  |  |  |

(kapinių prižiūrėtojas arba jo atstovas) (parašas) (vardas, pavardė)

Molėtų rajono savivaldybės leidimų laidoti išdavimo, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse išdavimo tvarkos aprašo

4 priedas

(Nenustatytos tapatybės žmogaus palaikų laidojimo registravimo žurnalo forma)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kapinių pavadinimas, adresas)

**NENUSTATYTOS TAPATYBĖS ŽMOGAUS PALAIKŲ LAIDOJIMO REGISTRAVIMO ŽURNALAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kapinių prižiūrėtojo pavadinimas)

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Sprendimo laidoti nenustatytos tapatybės žmogaus palaikus ir skirti kapavietę data ir numeris  | Palaidojimo data | Kapinių kvartalo ir kapavietės numeris  | Medicininio mirties liudijimo išdavimo data ir numeris | Įrašas apie pavojingą arba ypač pavojingą užkrečiamą ligą, įrašytą į Sveikatos apsaugos ministerijos nustatytą sąrašą, jei asmuo, kurio palaikai palaidoti kape tokia liga sirgo arba buvo tokios ligos sukėlėjų nešiotojas | Asmens, įregistravusio duomenis žurnale, pareigos, vardas, pavardė |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Molėtų rajono savivaldybės leidimų laidoti išdavimo, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse išdavimo tvarkos aprašo

5 priedas

|  |
| --- |
| (Prašymą pateikiančio asmens vardas, pavardė didžiosiomis raidėmis) |
| (gyvenamoji vieta) |
| (duomenys ryšiui palaikyti) |
| Molėtų rajono savivaldybės administracijai |

**PRAŠYMAS**

**ĮRAŠYTI (PAKEISTI) KAPAVIETĘ PRIŽIŪRINTĮJĮ ASMENĮ**

|  |
| --- |
|  |
| (data) |
| Molėtai |

|  |  |
| --- | --- |
| Prašyčiau įrašyti mano |  |
| (nurodyti giminystės ryšį, mirusiojo vardą, pavardę) |
| mirusio (-ios) |  | , kapavietės, esančios |  | kapinėse, |
| (mirimo data) |  | (kapinių pavadinimas) |
| prižiūrinčiuoju asmeniu |  |
| (nurodomas įrašomojo asmens giminystės ryšys, vardas, pavardė, adresas, tel.) |
|  |  |  |
| (parašas) |

Papildoma informacija apie aplinkybes, dėl kurių yra įrašomas (pakeičiamas)

|  |  |
| --- | --- |
| kapavietę prižiūrintis asmuo: |  |
|  |
|  |
|  |

Pastaba (pildoma, kai archyviniuose dokumentuose nėra įrašytas kapavietę prižiūrintis asmuo arba įrašytas asmuo yra miręs). Nurodau, kad daugiau artimųjų, galinčių rūpintis šia kapaviete, nėra, priešingu atveju pridedu 3 punkte nurodytus dokumentus (reikalinga pabraukti).

|  |
| --- |
|  |
| (parašas) |

PRIDEDAMA:

|  |  |
| --- | --- |
| 1. Mirusiojo mirties liudijimas (ar kitas dokumentas, įrodantis mirties faktą) |  |
| lapas (-ai). |
| 2. Dokumentai, įrodantys giminystės ryšį su mirusiuoju, |  | lapas (-ai). |
| 3. Mirusiojo kitų giminaičių sutikimai (nurodyti giminystės ryšį, asmens vardą,  |
| pavardę, adresą, telefoną) |  | lapas (-ai). |

|  |  |
| --- | --- |
| Atsakymą pageidaučiau  | atsiimti asmeniškai, gauti paštu arba el. paštu. |
| (nereikalingus gavimo būdus išbraukti) |
|  |  |  |
| (parašas) |  | (vardas, pavardė) |

Molėtų rajono savivaldybės leidimų laidoti išdavimo, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse išdavimo tvarkos aprašo

6 priedas

|  |
| --- |
|  |
| (Prašymą pateikiančio asmens vardas, pavardė didžiosiomis raidėmis) |
| (gyvenamoji vieta) |
| (duomenys ryšiui palaikyti) |

|  |
| --- |
| Molėtų rajono savivaldybės administracijai |

**PRAŠYMAS**

**IDENTIFIKUOTI KAPAVIETĘ (KAPĄ)**

|  |
| --- |
|  |
| (data) |
| Molėtai |

|  |  |
| --- | --- |
| Prašyčiau identifikuoti mano |  |
| (nurodyti giminystės ryšį, mirusiojo vardą, pavardę) |
| mirusio (-ios) |  | , kapavietę, esančią |  | kapinėse, |
| (mirimo data) |  | (kapinių pavadinimas) |
| ir įrašyti kapą (kapavietę) prižiūrinčiuoju asmeniu |  |
| (įrašomojo asmens vardas, pavardė, adresas, tel.) |
|  |

|  |  |
| --- | --- |
| Papildoma informacija apie aplinkybes, dėl kurių nėra kapavietės duomenų: |  |
|  |
|  |
|  |

Pastaba. Nurodau, kad daugiau artimųjų, galinčių rūpintis šia kapaviete nėra, priešingu

|  |  |
| --- | --- |
| atveju pridedu 5 punkte nurodytus dokumentus (reikalinga pabraukti). |  |
| (parašas) |

PRIDEDAMA:

|  |  |
| --- | --- |
| 1. Mirusiojo mirties liudijimas (ar kitas dokumentas, įrodantis mirties faktą) |  |
| lapas (-ai). |
| 2. Dokumentai, įrodantys giminystės ryšį su mirusiuoju, |  | lapas (-ai). |
| 3. Nuotraukos, įrodančios palaidojimo nurodytoje vietoje faktą, |  | lapas (-ai). |
| 4. Liudininkų parodymai nagrinėjamu klausimu, |  | lapas (-ai). |
| 5. Mirusiojo kitų giminaičių sutikimai (nurodyti giminystės ryšį, asmens vardą,  |
| pavardę, adresą, telefoną, |  | lapas (-ai). |

|  |  |
| --- | --- |
| Atsakymą pageidaučiau  | atsiimti asmeniškai, gauti paštu arba el. paštu. |
| (nereikalingus gavimo būdus išbraukti) |
|  |  |  |
| (parašas) |  | (vardas, pavardė) |